31 każ ġdid ta' Covid-19 u jfiqu 54
Imtella' Awwissu 14, 2020 - Aġġornata 14 Ta' Awwissu, 2020 8:17pm L-awtoritajiet tas-saħħa qalu li fl-aħħar 24 siegħa nstabu 31 każ ġdid ta' Covid-19 fost 2,135 swab test. Qalu wkoll li fl-istess perjodu ġew iddikjarati li rkupraw 54 persuna li 44 minnhom huma immigranti li nstabu pożittivi għall-coronavirus meta ddaħħlu Malta. L-ammont ta' persuni li fiequ mill-Covid-19 f'Malta issa tela għal 762. Minn Marzu 'l hawn, ġew irreġistrati 1276 każ pożittiv ta' Covid-19 f'Malta li minnhom 505 għadhom attivi. F'konferenza tal-aħbarijiet is-Supretendent tas-Saħħa Pubblika il-Professur Charmaine Gauci qalet li mill-każijiet attivi hemm ħames pazjenti li qed jinżammu fit-taqsima tal-mard infettiv fosthom anzjan li kuntrarju għall-bqija, ma jinsabx f'kundizzjoni stabbli. Il-Professur Gauci qalet li hemm tliet pazjenti oħra li jinsabu fit-Taqsima għall-Kura Intensiva għax għandhom pulmonite, wieħed minnhom, raġel ta' 63 sena li jinsab fuq ventilator. Huwa għandu kundizzjonijiet mediċi oħra: dijabete u pressjoni għolja. It-tnejn l-oħra fit-Taqsima għall-Kura Intensiva huma nisa, waħda ta' 71 sena u l-oħra ta' 53 sena li ma kellhomx kundizzjonijiet mediċi u li qed jingħataw trattament bl-ossiġnu. Żiedet tgħid li hemm 16-il pazjent ieħor li qed jinżammu fl-isptar Boffa u 13 fl-Isptar St Thomas. Barraminnhekk, hemm tmien pazjenti li qed jinżammu f'iżolament fl-isptar Monte Carmeli. Qalet ukoll li hemm 77 staff minn Monte Carmeli li qegħdin fi kwarantina. Dawn huma fost total ta' 1,200 ruħ li bħalissa jinsabu fi kwarantina. Fost il-ħaddiema tas-saħħa li bħalissa qegħdin fi kwarantina, hemm 7 mill-isptar Karin Grech, persuna mill-kura primarja, 56 mill-isptar Mater Dei u 2 mill-isptar ġenerali t'Għawdex. Tista' terġa' ssegwi l-konferenza tal-aħbarjiet mis-Supretendent tas-Saħħa Pubblika hawn. Konferenza tal-Aħbarijiet mis-Supretendent tas-Saħħa Pubblika Konferenza tal-Aħbarijiet mis-Supretendent tas-Saħħa Pubblika Il-Professur Gauci twissi dwar iż-żieda fl-anzjani pożittivi għall-Covid-19 L-ilbies obbligatorju tal-maskri: fl-ewwel ġimgħa jinħarġu 109 ċitazzjonijiet Jekk għandek is-sintomi tingħata appuntament għal swab test fi żmien 24 siegħa